"Re itse se fa moithuti a kgona go : tlhotlhomisa le go tlhatlhoba diponagalothôothôo tsa ditlhangwa le go tlhalosa ka mo di nang le seabe ka teng mo bokaong ( diponagalo tse , ga di a tshwanela go sekasekwa di ikemetse ka bojosi ) : ditlhangwa tsa tirisano le tsa boitlhamedi : lemoga le go tlhalosa maitlhomo , popego le tiriso ya puo mo ditlhangweng mo kharikhulamong ka bophara jaaka dipegelo , ditsamaiso , go boeletsa , kanelo , ditlhaloso , dithadiso le ditlhagiso ; lemoga le go tlhalosa seabe sa methalethale ya mekwalotlanyo , ditlhogo le mafoko a a tlhalosang ditshwantsho kgotsa dithadiso . "